NaiveNeuron/SloPal huggingface dataset:
Muňko, Dušan, poslanec NR SR (2023-11-21):
Pani poslankyňa, to, čo som chcel povedať, to prakticky povedali tu už pán Baláž a pán Ježík, ale ja zájdem ešte ďalej. Veď predchádzajúca vláda mala to pripraviť, nakoniec vieme, ako dopadlo memorandum, ktoré ste mali so zdravotníkmi podpísať. Nič ste nespravili, dokonca premiér si to ani neprečítal. Čo chcete od pani ministerky, ktorá je vo funkcii dva týždne aj s cestou? Nehnevajte sa na mňa, vystupovanie, pán Matovič, nepatrí na túto pôdu. Proste musíme sa hanbiť za vás, pretože slovenskí občania sa dívajú na to tak, že všetci sme rovnakí. Treba ale aj konečne povedať jednu vec, Penta je tu a bude, páni, či chceme, alebo nechceme. Postavila nemocnicu v Michalovciach, Svet zdravia funguje. Postavená je nemocnica v Boroch, darmo si budeme hovoriť o veciach, musíme povedať jednu vec, tým, že štát nekonal, dneska Bory majú zhruba 1 300 ľudí. Viem, koľko ľudí má Fakultná nemocnica bratislavská, má dohromady 5 000 ľudí. Čiže 1 300 ľudí robí dneska v Boroch a bude robiť. Čiže v konečnej fáze musíme prehodnotiť tú celú situáciu a správať sa k tomu normálne korektne a nie tu vyskakovať, to, čo tu predvádzate. Štyri roky ste dohromady alebo tri a pol roka nič nespravili, a teraz chcete poučovať nás, čo ešte bude treba urobiť. Seďte tam a nič nehovorte!
P. Paška, predseda NR SR: (2009-02-17):
(Prestávka.) (Po prestávke.)
Ľ. Mušková, poslankyňa: (2005-03-18):
Pani poslankyňa, povedali ste aj ďalšiu vec, že predložený návrh je časťou alebo ďalšou časťou reformy. Bojím sa, že to dopadne presne ako pri regionálnom školstve. Vláda síce urobila finančnú reformu, ale neurobila obsahovú reformu. Vláda nepredložila do parlamentu a nie je doteraz schválený školský zákon, hoci v legislatívnom pláne vlády to mala urobiť ešte v roku 2003. Zato finančne zreformované regionálne školstvo, a zreformované tak, aby štát dal čo najmenej financií na školstvo a proste poddimenzoval normatívy na školstvo, spôsobilo, že škola sa správa absolútne inakšie ako predtým, snaží sa získať možnými aj nemožnými spôsobmi rodičov žiakov. Čo najviac žiakov dáva do tried a, samozrejme, úroveň vzdelávacieho procesu sa potom aj rovná úrovni teda nie priamo úmerne počtu žiakov v triedach. Padajú materské školy, sú ohrozené centrá voľného času, sú ohrozené školské kluby, žiak je odkázaný na ulicu, vieme, že kriminalita rastie, použitie drog sa zvyšuje, ale môžeme kričať: „Nech žije reforma!“
Žiga, Peter, podpredseda NR SR (2024-01-08):
Na vaše vstúpenie evidujem pätnásť faktických poznámok. Ako prvý pán poslanec Sulík.
Jurinová, Erika, podpredsedníčka NR SR (2014-03-26):
Pani poslankyňa Vitteková.
Kecskés, Ján, poslanec NR SR (2018-05-28):
Janči, spomínal si vo svojom príspevku, vo svojej rozprave teda liberálny denník SME, Denník N a podobné takéto plátky pochybného charakteru a pochybného financovania. Ako už spomínal predrečník Beluský, tak v piatok sme tu rozhodovali, alebo, resp. predkladali, o návrhu zákona, ktorý by za takéto názvy, či už je to SME, by bol nápis „Pozor, zahraničný agent!“, Denník N, „Pozor, zahraničný agent!“ Bolo by to tam veľmi pekné a teda aj pravdivé. Pretože nikto iný, nikto zo zdravo rozmýšľajúcich ľudí na Slovensku nemôže tak choro tlačiť ideológiu LGBTI, nejakú homosexuálnu ideológiu a všelijaké tieto gender ideológie, pretože na Slovensku platí a dúfam, že sa toho dožijem, že viac tu bude platiť, že zdravá a tradičná rodina pozostáva z muža, ženy a detí. A verím, že aj táto naša snaha, ktorú tu dnes obhajujeme a predkladáme, čiže zastavenie vraždenia nevinných nenarodených detí, že tu bude uplatnené, a teda takéto vraždenie na Slovensku zastavíme. Ďakujem.
P. Hrušovský, podpredseda NR SR: (2001-10-04):
(Hlasovanie.) Prítomných 110, za návrh 85, zdržalo sa 22, nehlasovali 3. Konštatujem, že uvedený návrh zákona sme schválili. Teraz prosím pána podpredsedu vlády Fogaša a pána poslanca Hóku, pána podpredsedu ako navrhovateľa a poslanca Hóku ako spoločného spravodajcu, aby zaujali svoje miesta, budeme hlasovať o dvoch návrhoch zákonov, ktorých predkladateľom z poverenia vlády bol pán podpredseda vlády . Včera sme skončili rozpravu o týchto bodoch programu. Chcem sa opýtať pána navrhovateľa, či sa chce vyjadriť v záverečnom slove k prerokúvaným bodom programu. Nech sa páči, máte slovo k vládnemu návrhu zákona, ktorým sa mení a dopĺňa zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov . Ľ. Fogaš, podpredseda vlády SR: Pán predseda chcem sa poďakovať výborom a legislatíve Národnej rady za pripomienky, ktoré odzneli k zákonu č. 264/1999 Z. z. o technických požiadavkách, a prosím, aby ste schválili návrh zákona. (Ruch v sále.)
Tomáš, Erik, poslanec NR SR (2021-06-24):
Maroš, najprv ťa opravím. My sme nezvyšovali úradníkom alebo štátnym zamestnancom mzdy o 10 %, ale o dvakrát 10 %, teda súhrnne o 20 %, aj v roku 2019 10 %, aj v roku 2020 10 %. A táto vláda v roku 2021 – nula a už teraz mám informácie, že na budúci rok to bude tiež nula. Takže takto sa správa k štátnym zamestnancom táto vláda. Ale podstatná vec je v tom, že, máš pravdu, čo sa títo nakričali, keď boli v opozícii, že koľko našich, tzv. našich ľudí je všade, kritizovali aj to obsadzovanie prednostov okresných úradov, že je to celé politické a podobne, a teraz odrazu objavili, že to vlastne je politická funkcia, že to tak musí byť, že toto proste, veď to je predĺžená ruka vlády v regiónoch. Áno, dobré ráno, dobré ráno. Len čo ste hovorili? A nehovorte tu o tých výberových konaniach, však je to smiešne, nejaké stranícke úderky vyberali prednostov, aj tak tí prednostovia vyzerajú vaši. Čo tam bolo nejaké transparentné výberové konanie, ktoré organizovalo ministerstvo vnútra, pod ktoré spadajú? Alebo samotný úrad? Robila to nejaká odborná komisia? Panebože, už prestaňte. Máte napísané v programovom vyhlásení vlády, že odborníci namiesto tzv. našich ľudí do štátnej správy. Vy ste pokrivili absolútne ešte aj svoje programové vyhlásenie vlády a tento zákon nie je o ničom inom, len aby ste si dosadili týchto svojich všelijakých amatérskych sympatizantov na rôzne pozície v štátnych úradoch. Toto je, toto je príčina, resp. to je dôvod tohto zákona, nič iné. Keď to nejde silou, ide to ešte väčšou silou. A aby sme nehovorili iba svoje domnienky, tak vám len poviem, že Rada pre štátnu službu, tá, ktorá to má celé v kompetencii, konštatuje v súvislosti s týmto vaším zákonom, že ide o politizáciu štátnej správy, citujem, politizáciu štátnej správy. Tak už asi radšej mlčte, ako to máte obhajovať.
Kočiš, Eduard, poslanec NR SR (2022-05-03):
Veľmi pekne ďakujem, pán podpredseda. Pán kolega Zahorčák, ako primátor veľkého okresného mesta naozaj vnímate problematiku tejto nezmyselnej, vykonštruovanej a naozaj totálne spolitizovanej frašky, ktorá sa tuná v pléne Národnej rady Slovenskej republiky odohráva v tejto rokovacej miestnosti, ale táto fraška sa zároveň odohráva na celom území Slovenskej republiky. Pretože takto exponovaný politický proces ešte nikdy v histórii Slovenskej republiky nebol. Čo sa týka ľudí, ktorí sa na túto tému pozerajú iba naozaj ako na komplot dôkazov, „dôkazov“, tak nemôžu sa na túto celú problematiku pozerať inak, iba ako na jasnú, legálnu a vopred naplánovanú politickú objednávku, pretože je veľmi jednoduché, ak z pozície vládnej moci a čelných predstaviteľov štátu budeme alebo budú likvidovať svojich politických oponentov takýmto podlým a nekalým spôsobom, pretože vedia, že v priamom politickom, čestnom boji, ktorý si povieme tuná v pléne Národnej rady Slovenskej republiky alebo vo verejnom priestore, táto vládna verchuška, ktorá tuná naozaj ľudí klame už dva roky, by jednoducho neuspela. Čiže ľudia nie sú ani hluchí, ani slepí, a človek, ktorý len trošička vie čítať medzi riadkami, vie jasne, že SMER bez svojho lídra je jednoducho stranou slabou, ale čo sa týka situácie, ktorú si oni možno neuvedomujú, vzniká z toho taký jeden zvláštny precedens, že ak táto ich kompilácia, ak tento ich komplot naozaj nevyjde, tak takú facku po nose, akú si sami vlastne strelili, ešte toto volebné obdobie nedostal nikto.
Krajčí, Marek, poslanec NR SR (2023-06-28):
Ďakujem. Dajte, prosím, hlasovať o bode 7 zo spoločnej správy, ktorý vyňala pani poslankyňa Cigániková na osobitné hlasovanie. Gestorský výbor odporúča schváliť, ale pani poslankyňa to rieši ináč.
Bugár, Béla, podpredseda NR SR (2016-10-27):
Pán poslanec, ale nie hlasovanie, ale rokovanie výboru.
Panáček, Milan, poslanec NR SR (2014-01-29):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Laššáková, Jana, podpredsedníčka NR SR (2013-12-03):
Panie poslankyne, páni poslanci budeme pokračovať, k vládnemu návrhu zákona, ktorý je uverejnený pod tlačou 781. Páni poslanci, poprosím vás, páni poslanci, Jasaň, poprosím vás, až si potrebujete niečo vyjednať, tak mimo rokovaciu sálu. Teraz pán minister je na svojom mieste, podobne aj pán spravodajca. Nech sa páči, pán poslanec Poliačik, ktorý je prihlásený do rozpravy, máte slovo. A poprosím vás o pokoj, páni poslanci.
Dubačová, Viera, poslankyňa NR SR (2020-02-25):
Ďakujem. No, budem pokračovať asi v duchu mojich predrečníkov. Tento, ťažko to nazvať nejakým prejavom alebo vystúpením, bol zvrhlý, zvrátený, bol rasistický, rovnako ako je zvrhle zvrátená, ako je zvrhlá a zvrátená celá vaša fašistická ideológia. Rovnako ako ste popletená, pani Grausová, celé štyri roky v parlamente vy, možno ani netušíte, o čom vlastne slovenský parlament je. Máte v rámci svojej ideológie nejaké predstavy, jasne máte vytýčených nepriateľov, čo sú teda evidentne všetci okrem znôšky ľudí, ktorá sa tu hlási k extrémizmu, nenávisti, fašizmu, netolerancii a podobne. Je to veľmi smutné, že v 21. storočí sa niekto ako vy objavil v slovenskom parlamente. Slovensko považujem za nádhernú, vyspelú krajinu a pevne verím, že toto bude aj mementom pre všetkých citlivých, zdravo uvažujúcich mladých ľudí a ostatných ľudí. Ste hrozbou, ale zároveň ste aj veľkým výsmechom. Pevne verím, že s vami sa parlament rozlúči a že budete naozaj raz slúžiť, tak ako Fellini kedysi povedal, že nemčina počas druhej svetovej vojny mu pripomínala štekot psov, ktorým ste ani nepotrebovali rozumieť, boli to len psy, ktorí boli nahuckaní. Tak možno dnes by nejaký, alebo raz vás bude definovať nejaký film... (Prerušenie vystúpenia časomerom.)
Nicholsonová, Lucia, podpredsedníčka NR SR (2016-05-25):
Ďakujem pánovi poslancovi Dostálovi. Na vaše vystúpenie chcú zareagovať dvaja, čakáme, traja páni poslanci s faktickými poznámkami. Ako prvý dostane slovo pán poslanec Budaj. Nech sa páči.
Viskupič, Jozef, poslanec NR SR (2013-09-18):
Ďakujem. Richard, povedal si jednu zásadnú vec. Premiér tejto krajiny nepovažuje za dôležité aspoň vzbudiť náznak toho, že mu záleží na našich voličoch, na ľuďoch, ktorých tu reprezentujeme, a ani sa nepokúsil, ako si veľmi správne povedal, získať dôveru a vysvetliť, prečo pripravil kšeft pre finančnú skupinu, prečo sme museli pristúpiť k tomu, že nosí na krku nie celkom zdravý znak a ten hovorí o tom, že je usvedčený z toho, že daroval Slovensko zbohatlíkom. Je mi z toho smutno, že neprišlo ani k tomu pokusu. Je mi smutno z toho, že pán premiér tu vo vystúpení pourážal a sám sa urazil a odišiel. Odvtedy proti noci druhú noc rokujeme o odvolaní vlády bez vlády. Ak máš pravdu, a ja si to nedovolím teraz predpokladať, že prichádza k nejakému zlomu, tak dúfam, že si všetci uvedomíme tú zodpovednosť a chytíme šancu do rúk, pretože arogancia moci alebo pýcha vždy predchádza pád. Myslím si, že arogancie už bolo dosť. Ďakujem.
Viskupič, Jozef, poslanec NR SR (2015-04-21):
Ďakujem, pani podpredsedníčka. Chcel by som, Igor, ťa len upozorniť aj v duchu toho, čo navrhli poslanci za KDH, lebo sa na to tu pýtame viackrát, že nepoužívaš celkom dobre terminológiu, keď hovoríš o skrátenom legislatívnom konaní, lebo v skrátenom legislatívnom konaní by sme museli mať na stole tú legislatívu, o ktorej budeme následne hovoriť. A keďže ju nemáme, tak si dovolím tento proces nazvať iba nejakým krátkym procesom alebo skráteným konaním, kde chcú, predpokladám, za nejakým, zatiaľ utajeným riešením predstaviť niečo, čo teda všetci túžobne očakávame. Čiže z mojich parlamentných výpočtov to vyzerá tak, že o nejakých pätnásť minút zhruba, možno o piatej popoludní budeme hlasovať a vydávať bianko šek na krátky proces, ktorý je kdesi možno utajený na Úrade vlády. A chcel by som veľmi v dobrom vyzvať aj predkladateľa alebo aj vládnych poslancov, aby nám konečne to konečné riešenie predstavili, aby sme vedeli, keď budeme hlasovať, čo umožníme odhlasovaním tohto krátkeho procesu a čo teda tento parlament vzhľadom na kauzu Váhostavu chce prijať ako riešenie.
V. Sopko, poslanec: (2002-01-29):
Poslanec Národnej rady Slovenskej republiky pán Jozef Tarčák oznámil listom z 28. januára 2002 predsedovi Národnej rady Slovenskej republiky, že podľa čl. 81 ods. 1 Ústavy Slovenskej republiky sa vzdáva mandátu poslanca Národnej rady Slovenskej republiky. Jeho mandát zanikol 28. januára 2002. Podľa § 10 zákona Národnej rady Slovenskej republiky o rokovacom poriadku Národnej rady nastupuje náhradník. Podľa § 48 ods. 1 zákona Slovenskej národnej rady o voľbách do Slovenskej národnej rady náhradníka určí príslušná politická strana. Hnutie za demokratické Slovensko listom z 28. januára 2002 určilo na zaniknutý mandát poslanca Národnej rady Slovenskej republiky Jozefa Tarčáka náhradníka pána Ing. Vladimíra Pavelku. Pán Ing. Vladimír Pavelka sa narodil 19. októbra 1959 v Senici. Býva v Dolnom Kubíne. Pracuje ako riaditeľ Mestských športových zariadení v Dolnom Kubíne. Je ženatý, má 2 deti. Mandátový a imunitný výbor Národnej rady Slovenskej republiky na svojej 45. schôdzi 29. januára 2002 zistil podľa zápisnice Ústrednej volebnej komisie a jej súčastí, že určený náhradník na zaniknutý mandát poslanca Jozefa Tarčáka je vedený v prehľade kandidátov, ktorí sa stali náhradníkmi príslušného politického subjektu. Mandátový a imunitný výbor Národnej rady preskúmal dodržanie podmienok predpísaných na nástup náhradníka. Preskúmal platnosť jeho nastúpenia a nevykonávanie funkcií nezlučiteľných podľa čl. 77 ods. 1 Ústavy Slovenskej republiky s funkciou poslanca. Na základe uvedených skutočností navrhujem, aby Národná rada Slovenskej republiky schválila uznesenie v tomto znení: „Národná rada Slovenskej republiky berie na vedomie 1. že podľa článku 81 ods. 1 Ústavy Slovenskej republiky sa poslanec Národnej rady Jozef Tarčák listom z 28. januára 2002 vzdal mandátu poslanca Národnej rady Slovenskej republiky; jeho mandát zanikol 28. januára 2002, 2. že podľa § 10 zákona Národnej rady Slovenskej republiky o rokovacom poriadku a podľa § 48 ods. 1 zákona Slovenskej národnej rady o voľbách do Slovenskej národnej rady na zaniknutý mandát poslanca Národnej rady Slovenskej republiky nastupuje 29. januára 2002 podľa určenia Hnutia za demokratické Slovensko náhradník Ing. Vladimír Pavelka, 3. správu Mandátového a imunitného výboru Národnej rady Slovenskej republiky o zániku mandátu poslanca Národnej rady a o nastúpení náhradníka.“ Prosím, pán predsedajúci, dajte hlasovať o tomto štvrtom návrhu uznesenia.
Pleštinská, Zita, poslankyňa NR SR (2021-03-18):
Vážený pán predsedajúci, vážené panie poslankyne, vážení páni poslanci, v rozprave vystúpili traja poslanci – pán poslanec Dostál, Gyimesi, Pleštinská. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Nicholsonová, Lucia, podpredsedníčka NR SR (2016-04-26):
Pán poslanec Suchánek, nech sa páči.
Kollár, Boris, predseda NR SR (2021-11-09):
Je lepšie, keď sa nevadíme a keď sa zasmejeme. Ďalej v rozprave vystúpi pán poslanec Žiak.
R. Madej, poslanec: (2008-02-06):
Za gestorský výbor navrhujem v súlade s citovaným uznesením predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený ho prerokovali v lehote do 19. marca 2008 a gestorský výbor do 20. marca 2008. Pán predseda, prosím, dajte o tomto návrhu hlasovať.
Klus, Martin, podpredseda NR SR (2019-10-17):
Ďakujem. Prerušujem rozpravu. Hlasovať budeme o 17.10 hod. (Prestávka.) (Po prestávke.)
Beluský, Martin, poslanec NR SR (2021-12-08):
Ďakujem za slovo, pán podpredseda. Ja si len dovolím doplniť jednu veľmi dôležitú vec, lebo naozaj to, akým spôsobom pani spravodajkyňa uviedla hlasovanie v prvom čítaní, bolo to naozaj veľmi neštandardné a asi aj nie úplne v súlade s rokovacím poriadkom, ale dobre. Len máme rokovať o zákone, ktorý sa má zmeniť podľa toho, ako to bolo ohlásené na tlačovej konferencii, v poriadku. Aj ten návrh, ja poviem teda otvorene, že je podľa mňa lepší ako ten pôvodný, ale my už tu rokujeme od štrnástej už hodinu a pol a stále ten pozmeňovací návrh nemáme k dispozícii. Nie je ani zverejnený ani neviem teda, kedy zverejnený bude, a ťažko sa vyjadrovať vôbec v rozprave k zákonu, o ktorom vlastne nevieme nič, pretože ten pôvodný neplatí a tento nový jednoducho nie je zverejnený. Čiže to naozaj stojí za porozmýšľanie nad tým, či by nebolo dobré prerušiť tú schôdzu alebo neviem teda, načo sme začali o štrnástej, veď sme mohli kľudne začať aj neskôr, nech sa to kľudne v čase pripraví. Mohli sme začať napríklad zajtra o deviatej, nech je k tomu dostatočný priestor. A vôbec si neviem predstaviť, ak by to teda ten pozmeňovák aj prišiel do pléna teraz v priebehu tejto rozpravy, tak to chcete dať potom o tom o piatej hlasovať? Veď hádam si potrebujeme k tomu ešte sadnúť a si to zanalyzovať, aby sme sa naozaj k tomu zodpovedne postavili, prípadne prišli s nejakými návrhmi. Tak naozaj chcem poprosiť poslancov koalície, aby zvážili ďalší postup rokovania, lebo naozaj nemá zmysel rokovať o niečom, čo vlastne nevieme ani, o čom rokujeme. Takže to je naozaj veľmi zvláštne.
Kamenický, Ladislav, minister financií SR (2019-06-19):
Ďakujem pekne. Vážený pán predsedajúci, predkladám na rokovanie Národnej rady návrh zákona, ktorým sa dopĺňa zákon o používaní elektronickej registračnej pokladnice v znení neskorších predpisov, ktorý vypracovalo ministerstvo financií. Nadväzne na vzniknutú situáciu nedostatku pokrytia trhu registračnými pokladnicami, ktoré majú zabezpečiť online prepojenie so systémami finančnej správy sa navrhuje ustanoviť liberačný nástroj pre tých podnikateľov, ktorí vykonali všetky nevyhnutné kroky, avšak s ohľadom na objektívnu skutočnosť nedostatku technických riešení si svoju povinnosť evidovať tržbu nemôžu splniť. Návrh zákona obsahuje propodnikateľské opatrenie, ktorého cieľom je zabezpečenie dostatočného časového priestoru na implementáciu online registračných pokladníc a ochrana podnikateľov pred sankciami z dôvodov, ktoré neboli spôsobené ich vlastným pričinením. Navrhuje sa, aby podnikateľom nebola uložená pokuta, ak splnia zákonom ustanovené požiadavky, ktorými sú žiadosť o pridelenie kódu pokladnice ´eKasa klient´ a záväzná objednávka u výrobcu, dovozcu, distribútora, ktorý má certifikované technické riešenie. K dnešnému dňu si môžu podnikatelia vybrať z 31 certifikovaných technických riešení od 21 dodávateľov. Kvantifikácia vplyvu na rozpočet verejnej správy predpokladá, že umožnenie používať elektronické pokladnice do 
30. septembra 2019 spôsobí výpadok 19,1 milióna eur. Ďakujem pekne. Toľko na úvod.
Laššáková, Jana, podpredsedníčka NR SR (2014-10-28):
Pán poslanec Osuský, nech sa páči, máte slovo.
A. Belousovová, podpredsedníčka NR SR: (2009-02-11):
Ústne sa prihlásil do rozpravy pán poslanec Burian. Ešte niekto má záujem? Ak nie, uzatváram možnosť podania ústnych prihlášok do rozpravy a slovo má pán poslanec Burian. Nech sa páči.
Tomanová, Viera, poslankyňa NR SR (2013-02-08):
Ďakujem pekne. Ja iba jednu vetu poviem, pretože nakoniec aj pán poslanec podporil tento návrh. A ja pripomeniem, že nie je možné riešiť odstraňovanie krívd následným páchaním krívd na iných, v tomto prípade na nechcených nájomníkoch.
Dubovcová, Jana, poslankyňa NR SR (2010-12-08):
... ktorým navrhuje nepokračovať v rokovaní o tomto návrhu zákona.
Zmajkovičová, Renáta, podpredsedníčka NR SR (2014-03-21):
Posledným písomne prihláseným do rozpravy je pán poslanec Hudacký. Po jeho vystúpení dám možnosť prihlásiť sa do rozpravy ústne. Nech sa páči, pán predseda výboru, máte slovo.
Hrnčiar, Andrej, podpredseda NR SR (2019-05-21):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Kuciaňovej.
P. Hrušovský, podpredseda NR SR: (2001-10-02):
R. Vavrík, poslanec: ...pozmeňujúceho návrhu poslanca Prokeša sme schválil. K bodu 6 pán poslanec Prokeš v rozprave povedal, že ak prejde bod 30 spoločnej správy, čo prešiel, že ho sťahuje, tak o ňom nebudeme hlasovať.
Danko, Andrej, predseda NR SR (2018-01-31):
Ďakujem. Otváram rozpravu, do rozpravy som dostal písomnú prihlášku: pán poslanec Ondrej Dostál za poslanecký klub SaS, pán poslanec Schlosár za Ľudovú stranu Naše Slovensko. Nech sa páči, pán poslanec.
Laurenčík, Milan, podpredseda NR SR (2021-06-30):
Na vaše vystúpenie evidujem trinásť faktických poznámok. Končím možnosť prihlásiť sa s faktickou poznámkou. Ako prvý vystúpi pán poslanec Peter Pellegrini, nech sa páči.
Dostál, Ondrej, poslanec NR SR (2017-05-11):
Pán poslanec Bernaťák, tvrdíte, že ten dôvod je, aby sa neprekrývali, neprekrývali kampane, aby nebol nejaký kandidát zvýhodnený alebo neznevýhodnený, zvýhodnený alebo znevýhodnený. Nie je mi teda jasné ako. Že či mal dve kampane za sebou alebo má dva finančné limity na jednu kampaň, na druhú kampaň a môže viacej čerpať, ale ak v tom vidíte problém, tak ste to mali urobiť nie v prechodných ustanoveniach, ale dať to do zákona, že to nemôže byť polroka alebo rok. Lebo predsa ak by to tak bolo, no tak, tak to tak bude aj o štyri roky a o osem rokov. Tak isto môže nastať tá situácia, že sa budú prekrývať, prekrývať tie kampane. A aby som teda ešte aj dokončil tie dôvody. Tam naozaj môžu nastať aj praktické problémy. Môže nastať, že nebude určený zástupca, lebo nie každý starosta si musí určiť zástupcu alebo zastupiteľstvo nemusí zvoliť zástupca a môže sa stať, že bude dlho, povedzme rok alebo niekoľko mesiacov, bude obec bez štatutárneho zástupca. A vec, ktorú ste si možno neuvedomili, ale ktorá tiež súvisí, to sa týka všetkých volieb, teda nielen volieb starostov a primátorov, kde uznávam, že je málo pravdepodobné, aby sa nenašiel nejaký zástupca starostu alebo primátora, ale to sa týka aj poslancov. Môže sa stať, že sú zvolení poslanci, teda zvolení poslanci, vyčerpajú sa náhradníci, už nie sú zvolení žiadni noví náhradníci a tým pádom nie je možné doplniť zastupiteľstvo. Opäť môže sa stať v dôsledku vašej novely, že niekoľko mesiacov, v extrémnom prípade až skoro rok, budú fungovať niektoré zastupiteľstva v neúplnom zložení a nebude ani teoreticky možné ich doplniť, lebo z piatich poslancov traja odstúpia, nebude žiadny náhradník, tak to zastupiteľstvo za celý rok nebude môcť vlastne nič spraviť, lebo bude trvalo neuznášaniaschopné v dôsledku vašej novely.
Bubnár, Jozef, poslanec NR SR (2021-03-17):
Ďakujem za slovo, pán predsedajúci. Milé kolegyne, milí kolegovia, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva spoločnú správu výborov o výsledku prerokovania návrhu zákona. Národná rada Slovenskej republiky uznesením z 28. januára 2021 č. 554 sa uzniesla prerokovať návrh v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu zákona zaujali výbory tieto stanoviská: Ústavnoprávny výbor Národnej rady Slovenskej republiky v uznesení č. 226 z 11. marca 2021 a Výbor Národnej rady Slovenskej republiky pre vzdelávanie, vedu, mládež a šport v uznesení č. 69 zo 16. marca 2021 zhodne odporúčajú vládny návrh zákona schváliť. Z uznesení výborov nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov odporúča Národnej rade Slovenskej republiky návrh zákona schváliť. Predmetná spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport, teda gestorský výbor, zo 16. marca 2021 č. 72. Týmto uznesením ma výbor zároveň poveril, aby som na schôdzi Národnej rady Slovenskej republiky informoval o výsledku rokovania výborov, o stanovisku a návrhu gestorského výboru a predkladal návrhy podľa príslušných ustanovení zákona o rokovacom poriadku Národnej rady Slovenskej republiky. Ďakujem, pán predsedajúci, skončil som, prosím, otvorte rozpravu.
Laššáková, Jana, podpredsedníčka NR SR (2012-11-07):
Pán poslanec Sulík.
Chren, Martin, poslanec NR SR (2011-04-05):
Ďakujem veľmi pekne. Vážený pán kolega, vážený pán poslanec, povedali ste veľa o hospodárení v košickej teplárenskej. Ja by som chcel uviesť len jeden fakt, ktorý vykreslí, ako to v skutočnosti je. TEKO Košice zvýšilo v druhom polroku minulého roka svoj zisk o viac než 2 milióny eur oproti rozpočtovanému. Tie neschopné manažmenty, o ktorých ste tu tak dlho a pútavo hovorili, zvýšili a zarobili viac než o 2 milióny eur. Áno, niektoré tie manažmenty neboli z Košíc, pretože nám naozaj dalo obrovskú prácu rozpletať tú sieť až takmer mafiánskych vzťahov, ktoré v tomto podniku existovali. Vypovedať nevýhodné zmluvy a nevýhodné kontrakty z predchádzajúceho obdobia, zabezpečiť napr. aj to uhlie, ktoré naozaj predchádzajúci manažment už nenakúpil, pretože si povedal, že po voľbách ho to už nemusí zaujímať. Ale ten dôležitý ukazovateľ, to nie je informácia o tom, či niekto býval v hoteli alebo nebýval v hoteli. Dva milióny eur zarobených navyše novými manažmentmi TEKO oproti tomu, ako hospodáril manažment politicky dosadený vašou stranou a vami. To hovorí úplne za všetko a viac k tomu netreba dodávať.
Bugár, Béla, podpredseda NR SR (2016-06-16):
Ďakujem pekne. Môžte reagovať.
Poliačik, Martin, poslanec NR SR (2019-03-29):
Ďakujem za toto vystúpenie. Áno, aj správanie sa predsedu tohto parlamentu a mnohých iných tzv. džentlmenov, ktorí sa neštítia nazvať podpredsedníčku parlamentu, že to je toto, označovať ju stredným rodom a ešte to považujú za vtipné. Aj takéto správanie ukazuje, že v oblasti scitlivovania voči nejakým rodovým stereotypom máme čo robiť. To, že niekto nedokáže pochopiť, že žena môže pracovať, aj keď je matkou, že muž sa môže starať o dieťa a odísť kvôli tomu z práce, to, že to niekto odsudzuje a dokonca kvôli tomu želá niekomu choroby a smrť, to je dôvod, prečo potrebujeme slovenskú spoločnosť scitliviť na tieto témy. A to je presne obsahom tohto dohovoru. A ešte k tomu začiatku, ktorý bol spomenutý, aj tá smernica je pre nás záväzná už dnes a mnohé z legislatív a zo zákonov a noviel boli presne touto smernicou definované, určené a obmedzené, pretože je záväzná pre Slovenskú republiku. Takisto v rozsahu, aký definuje Lisabonská zmluva, po ratifikácii Istanbulského dohovoru Európskou úniou budú jeho časti – podľa toho, ako to Lisabonská zmluva definuje – záväzné aj pre Slovenskú republiku. A ja sa teda pýtam, Slovenská národná strana, pán Paška, ideme teraz kvôli tomu, že nebudeme mať istotu v definíciách rodovo podmieneného násilia, vystúpiť z Európskej únie? O to vám pôjde?
Tomanová, Viera, poslankyňa NR SR (2012-11-28):
Ďakujem pekne, pán predsedajúci. Dovoľte aj mne zareagovať na vystúpenie pani poslankyne Vaľovej a povedať jednu vec. Skloňujú sa tu donekonečna aktivačné práce, ale aktivačné práce nie je zamestnanie, nie je práca. Nie je možné zneužívať zamestnancov, čiže na aktivačných prácach, a nie je možné povedať, ani to nepovedala pani Vaľová, že sú zneužívané. Nie sú. Skôr by som povedala, že koordinátori žijú najlepšie z aktivačných prác, pretože sú najlepšie platení. Čiže tuto treba urobiť poriadok. A ďalšia vec, ľudia, ktorí pracujú na aktivačných prácach, sú len udržiavané ich pracovné návyky. To nie je o skutočnej práci. A keď to nie je o skutočnej práci, za ktorú nemajú zaplatené, tak ich nemôžeme nútiť inak nijakým spôsobom pracovať. Je, slúžia aktivačné práce k tomu, aby obce skutočne vytvárali pracovné príležitosti a zamestnávali ľudí, a na to bolo riešenie § 50i, kde na 9 mesiacov bolo možné zamestnať a štát prispieval v priemere 80 % na mzdu týchto ľudí. Takže zastávam názor, že pani Nicholsonová, pán Kaník, tí sú tí, ktorí sa snažia deformovať aktivačné práce, a nemyslia na Medzinárodný dohovor organizácie práce o nútenej práci.
Fronc, Martin, poslanec NR SR (2012-09-20):
Ďakujem, pani predsedajúca. Jedna vec, ktorá možno znela okrajovo, ale ma veľmi zaujala v tom príspevku. To je ten príklad, ktorý ste, pán kolega, uviedli z okresu Ružomberok, koľko obcí vlastne splnilo školskú legislatívu a vydalo VZN-ko, bola to menšina a to je ten problém, ktorý vnímam, že tá školská legislatíva sa v tomto smere veľmi často nedodržiava, nefunguje a z toho pramenia aj pri návrhoch tohto zákona viaceré moje obavy. Ďakujem.
Plavčan, Peter, minister školstva, vedy, výskumu a športu SR (2017-06-13):
Vážené dámy, vážení páni, chcem sa poďakovať za veľmi cenné pripomienky a takisto podnety. Naozaj to bol jeden z najdlhšie asi najviac pripravovaných zákonov, ktorý zaznamenal niekoľko pracovných skupín, kým sa dospelo k tomuto výsledku a z istej časti aj tak, ako povedali páni poslanci, tak je výsledkom istého kompromisu napríklad aj so zamestnávateľskou sférou. A je faktom aj to, že je potrebné o mnohých súvislostiach, ktoré sú v tomto zákone, uvažovať. Pokiaľ hovoríme o zákone o vysokých školách, tak aj na pôde Národnej rady zaznelo, že tento zákon mal od roku 2004, kedy bol platný a účinný od 1. januára až do, niekedy do roku 2015, vyše 25 noviel a súvisí to s tým, že podobne ako tento zákon boli úplne nové, úplne novým spôsobom organizovali v tom prípade vysoké školy a v tomto prípade náš výskumný život. Pravdepodobne naozaj sa bude potrebné zamyslieť do druhého čítania na podnety, ktoré tu zazneli a predpokladám, že páni poslanci to urobia spoločne s nami. Ďakujem pekne.
P. Paška, predseda NR SR: (2008-04-01):
(Hlasovanie.) 140 prítomných, 63 za, 1 proti, 76 sa zdržalo. Tento návrh sme neprijali.
Hort, Milan, podpredseda NR SR (2010-12-02):
Ďakujem pekne, pani predsedníčka vlády. Medzitým vypršal čas, ktorý je určený alebo limit, ktorý je určený na vaše odpovede, preto vám chcem veľmi pekne poďakovať.
Blanár, Juraj, podpredseda NR SR (2021-05-05):
Pán poslanec Mizík, nech sa páči.
Figeľ, Ján, podpredseda NR SR (2015-03-18):
Ďakujem pekne. Otváram všeobecnú rozpravu. Nedostal som písomne žiadnu prihlášku. Pýtam sa teraz na ústnu formu. Uzatváram možnosť ďalej sa hlásiť. Jedno meno na tabuli, Štefan Kuffa. Nech sa páči, pán kolega.
Blanár, Juraj, podpredseda NR SR (2021-02-04):
Pán poslanec Krajčír, môžete reagovať na faktické poznámky.
Figeľ, Ján, podpredseda NR SR (2013-03-20):
Ďakujem pekne. Nežiada sa reakcia, takže chcem týmto vyhlásiť všeobecnú rozpravu za skončenú. Chcem sa spýtať zároveň pána navrhovateľa. Nie, nie je treba záverečné stanovisko. Pán spravodajca? Takisto, veľmi to oceňujem. Tým pádom môžeme prerušiť rokovanie o tomto bode programu. Pán minister, máte ešte silu? Áno? Tak ideme, ešte uvedieme prvé čítanie o vládnom návrhu zákona, ktorým sa dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov a o doplnení niektorých zákonov . Tento návrh zákona je pod tlačou 406. Návrh na jeho pridelenie na prerokovanie vo výboroch je v rozhodnutí č. 382. Takže, pán minister, opäť prosím o uvedenie vládneho návrhu zákona.
Baláž, Radovan, poslanec NR SR (2018-12-04):
Ďalšie 4 pozmeňujúce návrhy podala pani poslankyňa Verešová. Dajte, prosím, hlasovať o jej prvom pozmeňujúcom návrhu.
P. Hrušovský, podpredseda NR SR: (2001-09-20):
(Hlasovanie.) Prítomných 135, za 59, proti 64, zdržalo sa 12. Bod 68, o ktorom sme hlasovali, sme neschválili.
B. Bugár, podpredseda NR SR: (2004-05-12):
(Hlasovanie.) Prítomných 138 poslancov, za návrh 115, proti 3, hlasovania sa zdržali 20. Konštatujem, že sme určili výbory, gestorský výbor aj lehoty výborom na prerokovanie tohto návrhu v druhom čítaní. Teraz pokračujeme hlasovaním o vládnom návrhu zákona ktorým sa mení a dopĺňa zákon č. 634/1992 Zb. o ochrane spotrebiteľa v znení neskorších predpisov a o zmene a doplnení niektorých zákonov (tlač 603). Spravodajkyňou je pani poslankyňa Brestenská. Nech sa páči. B. Brestenská, poslankyňa: Nakoľko neodznelo nič z rozpravy, vážený pán predsedajúci, prosím, dajte hlasovať, aby Národná rada Slovenskej republiky podľa § 73 ods. 3 písm. c) zákona o rokovacom poriadku prerokovala predložený návrh zákona v druhom čítaní.
Svrček, Miloš, poslanec NR SR (2022-10-06):
Ďakujem pekne za vyčerpávajúcu odpoveď. Práve to bolo účelom položenia tejto otázky, lebo točenie takýchto filmov je veľká prezentácia aj Slovenska v zahraničí, spôsob prezentácie. Takže taká doplňujúca, aj keď z časti ste mi už odpovedali. Nad rámec toho pripravuje ešte niečo osobitne rezort kultúry alebo má nejaké otvorené rozhovory so zahraničnými filmármi ohľadne prípravy takýchto filmov napríklad na najbližší rok, dva? Ďakujem.
P. Paška, predseda NR SR: (2009-12-04):
Pán poslanec Berényi uvedie hlasovanie v druhom čítaní o vládnom návrhu zákona o sťažnostiach , je to tlač 1253. Nech sa páči, máte slovo, pán poslanec.
Pellegrini, Peter, predseda NR SR (2015-03-12):
Ďakujem pekne. Prerušujem rokovanie o tomto bode a vyhlasujem obedňajšiu prestávku, budeme pokračovať o 14. hodine bodom programu hodina otázok a po skončení hodiny otázok budem pokračovať v rozprave vystúpením, k tomuto bodu vystúpi pán poslanec Galko. Dobrú chuť. (Prerušenie rokovania o 12.03 hodine.) (Pokračovanie rokovania o 14.00 hodine.)
P. Farkas, poslanec: (2001-12-13):
J. Migaš, predseda NR SR: Pani poslankyne, páni poslanci, schválili sme zákon o štátnom rozpočte . (Potlesk.) Pán spravodajca, ako o celku. Tam bolo uznesenie o zákone, a potom presne tak, v poriadku. Pani ministerka, máte slovo, na záver. B. Schmögnerová, ministerka financií SR: Vážený pán predseda Národnej rady, vážení páni podpredsedovia Národnej rady, vážená poslanecká snemovňa, vážení členovia vlády, dovoľte mi, aby som sa vám v mene vlády a, samozrejme, aj vo svojom vlastnom mene poďakovala za schválenie posledného zákona o štátnom rozpočte a rozpočte, ktorý sa dotýka posledného roku tohto volebného obdobia. Som veľmi rada, že keď sme začínali rozpravu o tomto návrhu zákona, splnilo sa napokon to, čo som aj čakala. Vtedy som hovorila, že nemôžem ešte povedať verejne, že sa nám podarilo dosiahnuť za III. štvrťrok veľmi dobré výsledky v hospodárstve, dnes je to už verejne známe. A dovoľte mi, aby som vás informovala, pretože viem, že ste boli zaujatí diskusiou okolo štátneho rozpočtu, že III. štvrťrok HDP v Slovenskej republike sme dosiahli 3,5 %. (Ruch a potlesk v sále.) Možno je to symbolické, lebo aj schodok verejného rozpočtu na budúci rok je 3,5 %. Je to prirodzene rozpočet volebný. Volebný v tom zmysle slova, že je to posledný rok tohto volebného obdobia, ale zároveň aj prvý rok budúceho volebného obdobia, ale nie je to rok volebný v tom zlom zmysle slova, keďže sa hovorí, že vlády obvykle na konci svojho vládnutia rozhadzujú a nesnažia sa udržať fiškálne hospodárenie štátu na primeranej úrovni. V tomto smere myslím si, že sa môžeme pokojne pozrieť do zrkadla. Na margo diskusie, ktorá tu odznela a bola skúškou našej trpezlivosti. Myslím si, že sme urobili prvý krok v procese učenia sa, ako sa má prijímať štátny rozpočet. Budem veľmi rada, keď o niekoľko rokov Národná rada Slovenskej republiky bude ku každej jednej položke sa vyjadrovať, to sa však prirodzene nedá len na konci roka, fiškálneho roka, len počas rozpravy, ale je potrebné, aby skutočne poslanci v priebehu celého roka pracovali so správcami kapitol a pripravovali oni to, ako by mal vyzerať rozpočet na budúci rok. Takže budeme si musieť zvyknúť na to, že poslanci budú skutočne rozhodovať o každej položke. Takže, nedajme sa znechutiť. Myslím si, že sme urobili významný krok dopredu. Na záver by som vás chcela všetkých pozvať napriek tomu, že je známe, že som šetrná, na pohárik šampanského, potom ako odhlasujeme, dúfam, že odhlasujeme, ďalší zákon o spotrebnej dani. (Upozornenie predsedajúceho o zachovanie pokoja v rokovacej sále.) Dovoľte mi, aby som tentokrát pozvala aj poslancov z opozície. (Potlesk.)
Grendel, Gábor, podpredseda NR SR (2021-06-30):
Tak môžte a v tom prípade pán Tomáš ani nemusí, prísne vzaté, sedieť tam. Môže, ale nemusí. Dobre, ale potom nemôžte ísť ako navrhovateľ, pán poslanec Tomáš. Áno. Nech sa páči.
Paška, Pavol, predseda NR SR (2013-01-31):
Vážené pani poslankyne, páni poslanci, budeme teraz hlasovať o prerokovanom bode, ktorým je vládny návrh zákona o integrovanej prevencii a kontrole znečisťovania životného prostredia, tlač 277. Pán poslanec Puci bude uvádzať toto hlasovanie v druhom čítaní. (Hlasovanie o vládnom návrhu zákona o integrovanej prevencii a kontrole znečisťovania životného prostredia a o zmene a doplnení niektorých zákonov , tlač 277.)
Bugár, Béla, podpredseda NR SR (2017-06-21):
Na vystúpenie pána poslanca s faktickými poznámkami štyria. Pán poslanec Osuský.
Zmajkovičová, Renáta, podpredsedníčka NR SR (2013-12-03):
Pán poslanec, ja by som vás chcela upozorniť, že hovoríme o vládnom návrhu zákona, ktorý...
J. Buček, poslanec: (2002-10-15):
I. Presperín, doterajší podpredseda NR SR: Jozef Burian.
Hrnčiar, Andrej, podpredseda NR SR (2017-06-14):
Pán poslanec Marosz.
Žiga, Peter, podpredseda NR SR (2024-06-13):
Prezentujme sa a hlasujme. (Hlasovanie) 132 prítomných, 77 za, 45 proti, 9 sa zdržali, 1 nehlasoval. Sme v treťom čítaní , otváram rozpravu v rámci tretieho čítania. Chcem sa opýtať, či sa niekto hlási do rozpravy. Nie je tomu tak, končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o zákone ako o celku. Pán spoločný spravodajca, prosím, uveďte odporúčanie gestorského výboru.
Laššáková, Jana, podpredsedníčka NR SR (2014-03-18):
S reakciou pán poslanec Šebej. Nech sa páči.
Paška, Pavol, predseda NR SR (2014-02-11):
(Hlasovanie.) 138 prítomných, 60 za, 6 proti, 72 sa zdržalo. Návrh sme neschválili. Pani poslankyňa Jana Žitňanská uvedie v prvom čítaní hlasovanie o návrhu pánov poslancov Fronca, Hrušovského, Abrhana a pani poslankyne Gibalovej na vydanie zákona č. 597 o financovaní škôl, je to tlač 845. (Hlasovanie o návrhu poslancov Národnej rady Slovenskej republiky Martina Fronca, Pavla Hrušovského, Pavla Abrhana a Moniky Gibalovej na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , tlač 845.)
Pčolinský, Peter, poslanec NR SR (2018-10-18):
Ďakujem pekne. Pred dvomi rokmi, keď ste tu boli, pán minister, s novelou zákona o hazarde, treba povedať, že zobrali ste do úvahy aj pripomienky opozície, konkrétne aj nejaké moje, myslím, že aj kolegov z OĽANO, boli tam zakomponované. Teraz hovoríte, že ste pripravený taktiež akceptovať nejaké naše pripomienky a zapracovať ich. Za toto ja by som akože vám chcel poďakovať, lebo zo súčasnej vlády ja vidím možno ešte jedného ministra, ktorý je ochotný akceptovať aj pripomienky opozície a nestáva sa to naozaj často. Čiže v tomto smere som naozaj veľmi rád, že máte takýto postoj, ste ochotný komunikovať a baviť sa vecne. Ja som sa snažil svoje vystúpenie naozaj poňať úplne vecne, paragraf po paragrafe, dá sa, samozrejme, to aj nejako emočne obrátiť a aj inak to odprezentovať, ale veci to nepomôže. Čiže dúfam, že v najbližších tých dvoch týždňoch spoločnými silami vypracujeme nejaké pozmeňovacie návrhy, ktoré budú na prínos pre hráča. To znamená, mali by sme ich viac chrániť, na druhej strane viac sprísniť a regulovať tento biznis. Už tento návrh zákona, opakujem, sprísňuje podmienky, najmä pre tie kamenné prevádzky, ale hovorím, poďme sa pozrieť ešte na ten online, ako sa to dá vylepšiť. Čiže som rád, že máte tento postoj. A na záver, určite vám budem volať.
Cicoň, Antonín, poslanec NR SR (2014-12-12):
Ďakujem za slovo. Vážený pán minister, ja si myslím, že trebalo aj našim kolegom z opozície trošku prečistiť pamäť a neviem, chcem sa ich opýtať, či si pamätajú, keď Daňové riaditeľstvo vedené Miroslavom Mikulčíkom, blízkym priateľom ministra, vtedajšieho ministra Ivan Mikloša, si za nové sídlo úradu bez verejnej súťaže v hodnote 6,3 mil. eur vybralo budovu firmy Nitra Invest, funkcionára strany Ondreja Ščurku. Kde ste vtedy boli? Pokiaľ sa pamätám, premiérka Radičová označila kauzu za nesprávnu a pohrozila demisiou, avšak nikdy to, samozrejme, neurobila, pretože vtedajší minister Ivan Mikloš jej povedal, že to nemôže urobiť. Po prevalení tejto kauzy Daňový úrad vyhlásil súťaž na prenájom a prvé kolo, v ktorom konkurencia poskytla nižšiu cenu, úrad zrušil pre údajnú neporovnateľnosť ponúk. V druhom kole potom s upravenými podmienkami sa zúčastnila už len Ščurkova firma. A bola to náhoda? Nie je to trošku menej transparentné a férové ako tender, ktorý tu dnes spochybňujete a neviete prečo? Nie je to z vašej strany farizejstvo? Ďakujem.
M. Lukša, poslanec: (2009-12-01):
Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady o prerokovaní vyššie uvedeného vládneho návrhu zákona. Národná rada Slovenskej republiky uznesením č. 1674 z 22. októbra 2009 pridelila vládny návrh zákona o správe daní týmto výborom Národnej rady: Výboru Národnej rady pre financie, rozpočet a menu, ústavnoprávnemu výboru, Výboru Národnej rady pre verejnú správu a regionálny rozvoj a Výboru Národnej rady pre sociálne veci a bývanie. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začatia rokovania o vládnom návrhu zákona o správe daní stanoviská poslancov Národnej rady podané v súlade s § 75 ods. 2 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov. K predmetnému vládnemu návrhu zákona zaujali výbory Národnej rady Slovenskej republiky tieto stanoviská. Po prvé, odporúčanie pre Národnú radu Slovenskej republiky návrh schváliť Výbor Národnej rady pre sociálne veci a bývanie. Po druhé, odporúčanie pre Národnú radu Slovenskej republiky schváliť s pozmeňujúcimi a doplňujúcimi návrhmi Výbor Národnej rady pre financie, rozpočet a menu, ústavnoprávny výbor a Výbor Národnej rady pre verejnú správu a regionálny rozvoj. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto. O bodoch spoločnej správy č. 1 až 13 hlasovať spoločne s návrhom gestorského výboru schváliť. Gestorský výbor na základe stanovísk výboru k vládnemu návrhu zákona odporúča Národnej rade Slovenskej republiky vládny návrh zákona o správe daní (tlač 1254) schváliť s pozmeňujúcimi a doplňujúcimi návrhmi. Výbor ma určil za spoločného spravodajcu výborov. Súčasne ma poveril predniesť spoločnú správu výboru na schôdzi Národnej rady a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy. Ďakujem, pán predsedajúci, skončil som. Prosím, otvorte rozpravu.
Šuca, Peter, poslanec NR SR (2020-07-15):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť, ďalej aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 11. septembra 2020 a v gestorskom výbore do 14. septembra 2020. Dajte, prosím, hlasovať.
Hrnčiar, Andrej, podpredseda NR SR (2018-02-09):
Pán poslanec, toto bol váš názor. Vy nás tu neustále poučujete o dodržaní rokovacieho poriadku, hoci ho často veľmi sám porušujete. Keď raz budete mať a budete zvolený a budete môcť sedieť za týmto predsedníckym stolom a viesť schôdzu, tak nech sa páči, môžete si rokovací poriadok uplatňovať tak, ako uznáte za vhodné. Ale teraz to nechajte na mňa. V zmysle rokovacieho poriadku o slovo požiadal podpredseda vlády a minister vnútra pán Robert Kaliňák. Nech sa páči.
Jurinová, Erika, podpredsedníčka NR SR (2014-11-26):
Ďakujem pekne, pani spravodajkyňa. Otváram všeobecnú rozpravu. Registrujem vašu prihlášku. Okrem vás teda sa do rozpravy písomne prihlásil pán poslanec Gabriel Csicsai. Nech sa páči, pani spravodajkyňa.
Hort, Milan, podpredseda NR SR (2011-12-14):
Pani poslankyňa Sabolová bude teraz reagovať na faktické poznámky.
Bugár, Béla, poslanec NR SR (2014-06-27):
Ďakujem za slovo, pán predseda. Pán kolega Érsek, ja si myslím, že ste zrozumiteľne vysvetlili podstatu tohto zákona. Otázne je, či to pochopili napríklad tí, ktorí strašia s tým, že v prípade prijatia tohto zákona Slovenská republika sa rozpadne – že, pán Jarjabek? Či to pochopili povedzme aj ostatní, že menšiny obohacujú štát a nakoľko to robia, obohacujú Slovenskú republiku, potrebujú, samozrejme, aj nejakú ochranu, napríklad svojich jazykových práv, svojej identity, aby naďalej tu mohli existovať. Alebo či to pochopil pán kolega Jarjabek, ktorý tu používa také slová, ako napríklad národ je skupina geneticky rovnakých ľudí, že toto je začiatok národného socializmu, keď chcete, fašizmu. (Potlesk.)
Danko, Andrej, predseda NR SR (2016-09-06):
Prosím, prezentujme sa a hlasujme. (Hlasovanie.) Prítomných 146 poslancov, za 144, proti 1, zdržal sa 1 poslanec. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Opäť vás prosím, pán poslanec Adamčík, aby ste uviedli hlasovanie v prvom čítaní o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty (tlač 183), bod 8 schváleného programu. Nech sa páči, pán poslanec, máte slovo. [Hlasovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony v znení neskorších predpisov , tlač 183. ]
Ondruš, Branislav, poslanec NR SR (2011-07-08):
Ďakujem pekne. Pán minister, samozrejme, bolo by dôležité vedieť, ku ktorému konkrétnemu ustanoveniu ona povedala, že je to v poriadku. Ale platia, to je aj informácia pre vás, pán kolega Somogyi, platí, že to, čo som citoval, to som skutočne citoval z vystúpení konkrétnych ľudí, preto som ich menoval, preto to boli citáty. Z tejto konferencie vyšiel zborník, takže vám ho môžem ukázať a nič z toho, čo som hovoril, som si nevymyslel, nič z toho som nezneužil alebo neprekrútil, opäť môžem vám ukázať zborník, aby ste videli. Ja, samozrejme, súhlasím s tým, že môžu byť rôzne názory a pohľady na tie riešenia, ktoré v novele Zákonníka práce sa nachádzajú, ale usiloval som sa vychádzať práve preto z prednášok alebo z postojov, z názorov ľudí, ktorí sa tomu profesionálne venujú, aby sme udržali tú debatu v takej tej vecnej rovine. Samozrejme, ja som niekoľkokrát hovoril, že vravím napríklad o predstave neoliberálov, tá je legitímna, veď ja nehovorím, že vy nemôžte mať iné predstavy, ako máme my. Ja len som vysvetľoval, v čom spočívajú rozdiely medzi našimi pohľadmi a vašimi pohľadmi. A opakujem, v tomto sa naozaj musím ohradiť, že by som niečo prekrúcal alebo že by som pri niečom klamal alebo niečo zneužíval. Tá informácia, ktorú povedal pán minister, je, ako sme všetci počuli, z dnešného rána z 9.00 hodiny. Ja som používal materiály, ktoré odzneli pred niekoľkými mesiacmi na konferencii, ale upozorňujem, tá konferencia bola špeciálne organizovaná k tejto novele Zákonníka práce a vyberal som si také veci, v ktorých sa prednášatelia vyjadrovali k bodom, ktoré doteraz v tej novele zostali a nezmenili sa ani po prerokovávaní novely vo výboroch. Ďakujem.